wannaphong/clean_thaiwikipedia huggingface dataset:
# ด้ายแดงผูกรักบ้านอามากามิ
เป็นซีรีส์มังงะญี่ปุ่นที่เขียนและวาดภาพโดยมาร์ซีร์ ไนโต้ เดิมได้รับการตีพิมพ์เป็นแบบช็อตเดียวในโชเน็นแม็กกาซีนรายสัปดาห์ ของโคดันชะในเดือนธันวาคม พ.ศ. 2563 ก่อนที่จะเริ่มตีพิมพ์เป็นอนุกรมในนิตยสารเดียวกันในเดือนเมษายน พ.ศ. 2564 ซีรีส์ทีวีอนิเมะที่ดัดแปลงโดยสตูดิโอไดร์ฟ ออกอากาศตั้งแต่เดือนตุลาคม พ.ศ. 2567 จนถึงเดือนมีนาคม พ.ศ. 2568

 เนื้อเรื่อง 
เรื่องราวของคามิฮาเตะ อุริว นักเรียนมัธยมปลายที่มุ่งมั่นสอบเข้าคณะแพทย์ของมหาวิทยาลัยเกียวโต หลังจากใช้ชีวิตในสถานเลี้ยงเด็กกำพร้าส่วนใหญ่เพราะแม่เสียชีวิต เขาได้ย้ายมาอาศัยที่ศาลเจ้าอามากามิ ซึ่งเจ้าอาวาสของศาลเจ้าขอให้เขาแต่งงานกับหนึ่งในหลานสาวทั้งสามของเขา อุริวและเหล่าพี่น้องอามากามิต้องเผชิญกับปัญหาต่าง ๆ รวมถึงศาลเจ้าที่กำลังเสี่ยงต่อการปิดตัวลงเนื่องจากปัญหาทางการเงิน และในลางบอกเหตุ มีการบอกเป็นนัยว่าในที่สุดอุริวจะต้องแต่งงานกับพี่น้องทั้งสาม แม้ว่าเขาจะไม่ต้องการและพยายามหลีกเลี่ยงอย่างเต็มที่ก็ตาม

 ตัวละคร 

 สื่อ 
 มังงะ 
ด้ายแดงผูกรักบ้านอามากามิ เขียนและวาดภาพโดยมาร์ซีย์ ไนโต้ ซึ่งเคยทำงานเป็นผู้ช่วยของเนกิ ฮารุบะ ผู้เขียนเจ้าสาวผมเป็นแฝดห้า เดิมทีได้รับการตีพิมพ์ในรูปแบบช็อตเดียวในนิตยสารมังงะโชเน็งโชเน็นแม็กกาซีนรายสัปดาห์ของโคดันชะ เมื่อวันที่ 2 ธันวาคม พ.ศ. 2563 ซึ่งเป็นส่วนหนึ่งของการแข่งขันกับอีก 3 ช็อตเดียวที่ผู้อ่านสามารถโหวตได้ว่าอันไหนจะต่อเนื่องกัน เมื่อได้รับการโหวตมากที่สุดในหมู่ผู้อ่าน ได้เริ่มตีพิมพ์ในนิตยสารฉบับเดียวกันเมื่อวันที่ 21 เมษายน พ.ศ. 2564 เพื่อโปรโมตมังงะนี้ วิดีโอการ์ตูนที่พากย์เสียงได้เผยแพร่ในช่องยูทูบอย่างเป็นทางการของโชเน็นแม็กกาซีนรายสัปดาห์เมื่อวันที่ 8 เมษายน พ.ศ. 2564 โคดันชะได้รวบรวมตอนต่างๆ ตีพิมพ์เป็นเล่ม(ทังโกบง) โดยเล่มแรกวางจำหน่ายวันที่ 16 กรกฎาคม พ.ศ. 2564 โดยมีโฆษณาที่มีอาอิ คายาโนะ, โซระ อามามิยะและอายาเนะ ซากูระ ได้รับการเผยแพร่เพื่อรำลึกถึงการเปิดตัวเล่มแรก ณ วันที่ 17 มกราคม พ.ศ. 2568 มีการตีพิมพ์ไปแล้วทั้งหมด 18 เล่ม สำนักพิมพ์รักพิมพ์ได้ประกาศเป็นผู้ถือลิขสิทธิ์ในการแปลและตีพิมพ์เรื่องนี้เป็นภาษาไทย

 จำนวนเล่ม 

 อนิเมะ 
ได้รับการประกาศซีรีส์ดัดแปลงเป็นอนิเมะซีรีส์ทางโทรทัศน์ในระหว่างการสตรีมสดเพื่อเฉลิมฉลองวันครบรอบปีที่สองของมังงะและวันเกิดของไนโต้ ในวันที่ 21 เมษายน พ.ศ. 2566 ผลิตโดยสตูดิโอไดรฟ์ และกำกับโดยยูจิโระ อาเบะ โดยมีฮิโรชิ วาตานาเบะรับหน้าที่ผู้ช่วยผู้กำกับ ยาสุโกะ อาโอกิเป็นผู้เขียนบท ฮารุโกะ อิซึกะเป็นผู้ออกแบบตัวละคร และ เรียว คาวาซากิและโทโมยูกิ โคโนะเป็นผู้แต่งเพลง ซีรีส์นี้ออกอากาศตั้งแต่วันที่ 2 ตุลาคม พ.ศ. 2567 จนถึงวันที่ 26 มีนาคม พ.ศ. 2568 บนช่องทีวีโตเกียว สำหรับช่วงแรกเพลงเปิดของเรื่องคือ  ดำเนินการโดยโมโมอิโระโคลเวอร์แซด ขณะที่เพลงปิดของเรื่องคือ  ร้องโดยซูมิเระ อูเอซากะ, คาเอเดะ ฮนโดะและชิอง วากายามะที่รับบทเป็นพี่น้องทั้งสามคนของบ้านอามากามิ สำหรับช่วงที่ 2 เพลงเปิดของเรื่องคือ "Pray Pray Pray" ขับร้องโดย ร้องโดยอูเอซากะ, ฮนโดะและวากายามะที่รับบทเป็นพี่น้องทั้งสามคนของบ้านอามากามิ ในขณะที่เพลงปิดของเรื่องคือ  ร้องโดย ≠Me พลัสมีเดียเน็ตเวิร์คเอเชียได้เป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้และจะออกอากาศทางช่อง Aniplus Asia

 รายชื่อตอน 

 หมายเหตุ
# แซมีลอเนบอลอ
แซมีลอเนบอลอ  เป็นหมู่บ้านในตำบลรูดฆอเน อำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน

จากสำมะโนแห่งชาติ ค.ศ. 2006 หมู่บ้านนี้มีประชากร 188 คนใน 40 ครัวเรือน จากนั้นในสำมธดน ค.ศ. 2011 มีประชากรเพิ่มขึ้นเป็น 427 คนใน 109 ครัวเรือน และสำมะโนล่าสุดใน ค.ศ. 2016 มีประชากร 506 คนใน 142 ครัวเรือน
# โมซอเฟรอบอด
โมซอเฟรอบอด  เป็นหมู่บ้านในตำบลโมซอเฟรอบอด อำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน จากสำมะโน ค.ศ. 2006 หมู่บ้านนี้มีประชากร 117 คนใน 29 ครัวเรือน

 หมู่บ้านใกล้เคียง  
 ชื่อ  ระยะทาง Gorāzābād  .9 กม. Mīān Chīlān  1.7 กม. Rostamābād  1.7 กม.
# ซียอแรเทแอลี
ซียอแรเทแอลี  เป็นนครและเมืองหลักในอำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน นครนี้เป็นเมืองหลักของตำบลรูดฆอเนด้วย

จากสำมะโน ค.ศ. 2006 นครนี้มีประชากร 2,506 คนใน 523 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 3,075 คนใน 669 ครัวเรือน และสำมะโนล่าสุดใน ค.ศ. 2016 มีประชากร 2,679 คนใน 713 ครัวเรือน
# ตำบลรูดฆอเนแบร์
รูดฆอเนแบร์  เป็นตำบลในอำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน โดยมีหมู่บ้านฟอร์ยอบเป็นเมืองหลัก

จากสำมะโนแห่งชาติ ค.ศ. 2006 ตำบลนี้มีประชากร 7,431 คนใน 1,636 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 8,242 คนใน 2,090 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 8,862 คนใน 2,506 ครัวเรือน หมู่บ้านที่มีประชากรมากที่สุดในบรรดา 36 หมู่บ้านคือโคร์ดีชีรอซีที่มีประชากร 2,288 คน
# เวลาในประเทศปากีสถาน
ประเทศปากีสถานใช้เขตเวลาเพียงเขตเดียวคือเวลามาตรฐานปากีสถาน (PKT) ซึ่งอยู่ในช่วง UTC+05:00 (เร็วกว่าเวลาสากลเชิงพิกัด 5 ชั่วโมง)

ประวัติ
 ช่วงที่ใช้งาน เวลาชดเชยจากเวลามาตรฐานกรีนิช หมายเหตุ ก่อน ค.ศ. 1907 UTC+04:28:12 เวลาการาจี (KART) 1907–1951 UTC+05:30 1951–1971 UTC+05:00 ในปากีสถานตะวันตกUTC+06:00 ในปากีสถานตะวันออก (ปัจจุบันคือบังกลาเทศ) เวลาการาจี (KART)เวลาธากา (DACT) 1971–ปัจจุบัน UTC+05:00 ในปากีสถาน เวลามาตรฐานปากีสถาน (PKT)

ตัวระบุเวลา

เวลาออมแสง
ปากีสถานเคยทดลองใช้งานเวลาออมแสงตั้งแต่ ค.ศ. 2002 โดยเลื่อนเวลาท้องถิ่นจาก UTC+05:00 ไปยัง UTC+06:00 ในช่วงฤดูร้อน
ปัจจุบันไม่ได้สังเกตเวลาออมแสงในประเทศปากีสถานตั้งแต่ ค.ศ. 2009

ฐานข้อมูลเขตเวลา IANA
ฐานข้อมูลเขตเวลาองค์การกำหนดหมายเลขอินเทอร์เน็ตมีเขตสำหรับปากีสถานในไฟล์ zone.tab เพียงอันเดียวที่มีชื่อว่า เอเชีย/การาจี
# ตำบลโมซอเฟรอบอด
โมซอเฟรอบอด  เป็นตำบลในอำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน โดยมีหมู่บ้านนูรอบอดเป็นเมืิองหลัก

จากสำมะโนแห่งชาติ ค.ศ. 2006 ตำบลนี้มีประชากร 5,111 คนใน 1,109 ครัวเรือน ต่อมาในสำมะโน ค.ศ. 2011 มีประชากรลดลงเหลือ 5,069 คนใน 1,322 ครัวเรือน และสำมะโนล่าสุดใน ค.ศ. 2016 มีประชากร 6,727 คนใน 2,002 ครัวเรือน กมู่บ้านที่มีประชากรมากที่สุดในบรรดา 52 หมู่บ้านคือโมแฮมแมดอบอดที่มีประชากร 535 คน
# เวลามาตรฐานปากีสถาน
เวลามาตรฐานปากีสถาน (, ย่อเป็น PKT) ตั้งล่วงหน้าเวลาสากลเชิงพิกัดถึง UTC+05:00 ชั่วโมง เขตเวลานี้ใช้เป็นเวลามาตรฐานในทวีปเอเชีย

ประวัติ
thumb|300px|UTC+05:00 ใน ค.ศ. 2010: น้ำเงิน (ธันวาคม), ส้ม (มิถุนายน), เหลือง (ทั้งปี), ฟ้า - พื้นที่ทะเล
ปากีสถานเคยใช้เขตเวลา UTC+05:30 ตั้งแต่ ค.ศ. 1907 (นับตั้งแต่สมัยบริติชราช) และยังคงใช้งานหลังเป็นเอกราชใน ค.ศ. 1947 ต่อมา ณ วันที่ 15 กันยายน ค.ศ. 1951 หลังการค้นพบของ Mahmood Anwar นักคณิตศาสตร์ มีการใช้งานเขตเวลา 2 แบบ คือ เวลาการาจี (Karachi Time, KART) ใช้ในปากีสถานตะวันตกผ่านการปรับ 30 นาทีจาก UTC+05:30 ไปยัง UTC+05:00 และ เวลาธากา (Dacca Time, DACT) ใช้ในปากีสถานตะวันออกผ่านการปรับ 30 นาทีจาก UTC+06:30 ไปยัง UTC+06:00 การเปลี่ยนครั้งนี้มีผลในวันที่ 30 กันยายน ค.ศ. 1951 ใน ค.ศ. 1971 เวลาการาจีได้รับการเปลี่ยนชื่อเป็นเวลามาตรฐานปากีสถาน

เวลาออมแสง

ปัจจุบันปากีสถานไม่ใช้เวลาออมแสงอีกต่อไปGap analysis on Energy Efficiency institutional arrangements in Pakistan, Asif Masood, pp.44, 2010, UN ESCAP (Economic and Social Commission for Asia and the Pacific), United Nations, "…In 2002, Pakistan introduced Daylight  (DST)…met with public controversy and resistance was discontinued the same year. During the energy crisis of 2007–2008, the Government once again announced DST during summer season. It was implemented for almost two years before it was discontinued in 2010 because of the same public controversy and resistance…" แต่เคยใช้งานใน ค.ศ. 2002, 2008, 2009 

ดูเพิ่ม
UTC+05:00
เวลาในประเทศปากีสถาน
เวลาการาจี
เวลาเยคาเตรินบุร์ก
# นูรอบอด (เทศมณฑลรูดอน)
นูรอบอด  เป็นหมู่บ้านและเมืองหลักของตำบลโมซอเฟรอบอด อำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน

จากสำมะโนแห่งชาติ ค.ศ. 2006 หมู่บ้านนี้มีประชากร 106 คนใน 25 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 191 คนใน 25 ครัวเรือน และสำมะโนล่าสุดใน ค.ศ. 2016 มีประชากร 171 คนใน 57 ครัวเรือน
# อำเภอรูดฆอเน
รูดฆอเน  เป็นอำเภอในเทศมณฑลรูดอน จังหวัดโฮร์โมซกอน ประเทศอิหร่าน โดยมีนครซียอแรเทแอลีเป็นเมืองหลัก

จากสำมะโนแห่งชาติ ค.ศ. 2006 อำเภอนี้มีประชากร 17,620 คนใน 3,616 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 19,029 คนใน 4,745 ครัวเรือนและสำมะโนล่าสุดใน ค.ศ. 2016 อำเภอนี้มีประชากร 21,606 คนใน 6,216 ครัวเรือน

+ ประชากรอำเภอรูดฆอเน เขตบริหาร  2006  2011  2016 ตำบลโมซอเฟรอบอด  5,111  5,069  6,727 ตำบลรูดฆอเน  2,572  2,643  3,338 ตำบลรูดฆอเนแบร์  7,431  8,242  8,862 ซียอแรเทแอลี (นคร)  2,506  3,075  2,679 รวม  17,620  19,029  21,606
# ภรรยาหน้าตายหัวใจอุ่นรัก
เป็นซีรีส์มังงะญี่ปุ่นที่เขียนและวาดภาพโดยจิโร ซูกิอุระ เดิมได้รับการตีพิมพ์เป็นคอมมิคบนบัญชีพิซิฟของผู้แต่งเมื่อเดือนมีนาคม พ.ศ. 2562 ต่อมาเริ่มตีพิมพ์เป็นมังงะตีพิมพ์ในนิตยสาร Comic Flapper รายเดือนของเมเดียแฟกทอรี ในเดือนสิงหาคม พ.ศ. 2562 ซีรีส์อนิเมะทางโทรทัศน์ที่ดัดแปลงโดยสตูดิโอเทซูกะโปรดักชัน ออกอากาศในเดือนกรกฎาคมจนถึงกันยายน พ.ศ. 2567

 ตัวละคร 
 / 

 สื่อ 
 มังงะ 
เขียนและวาดภาพโดยจิโร ซูกิอุระ ภรรยาหน้าตายหัวใจอุ่นรัก ไนเริ่มตีพิมพ์ในรูปแบบเว็บคอมมิคในบัญชีพิซิฟของผู้แต่งเมื่อวันที่ 19 มีนาคม พ.ศ. 2562 ต่อมาเริ่มตีพิมพ์เป็นมังงะตีพิมพ์ในนิตยสาร Comic Flapper รายเดือนของเมเดียแฟกทอรี เมื่อวันที่ 5 สิงหาคม พ.ศ. 2562 ตอนต่างๆ ได้รับการรวบรวมตีพิมพ์เป็นเล่ม (ทังโกบง) จำนวน 8 เล่ม ณ เดือนกันยายน พ.ศ. 2567

 อนิเมะ 
ได้รับการประกาศดัดแปลงเป็นอนิเมะซีรีส์ทางโทรทัศน์เมื่อวันที่ 1 มีนาคม พ.ศ. 2567 ซีรีส์นี้ผลิตโดยสตูดิโอเทซูกะโปรดักชันและกำกับโดยฟูมิฮิโระ โยชิมูระ โดยมีมิตสึทากะ ฮิโรตะเป็นดูแลบทของซีรีส์ เซนจิโร่ อูคูเลเลเป็นผู้ออกแบบตัวละคร และคานาเดะ ซาคุมะ, ฮานาเอะ นากามูระ, นัตสึมิ ทาบุจิ และมิกิ ซากุราอิเป็นผู้แต่งเพลง ซีรีส์นี้ออกอากาศตั้งแต่วันที่ 2 กรกฎาคมจนถึง 17 กันยายน พ.ศ. 2567 ทางช่องโตเกียวเอ็มเอ็กซ์และเครือข่ายอื่น ๆ เพลงเปิดคือ  ร้องโดยวีทูเบอร์โซระ โทกิโนะ ในขณะที่เพลงปิดคือ "Wave" ร้องโดยมิอิชะ ชิมิสึ พลัส มีเดีย เน็ทเวิร์ค เอเชียได้ลิขสิทธิ์เรื่องนี้ในเอเชียตะวันออกเฉียงใต้

 รายชื่อตอน 

 หมายเหตุ
# โคร์ดีชีรอซี
โคร์ดีชีรอซี  เป็นหมู่บ้านในตำบลรูดฆอเนแบร์ อำเภอรูดฆอเน เทศมณฑลรูดอน จังหวัดโฮร์โมซกอน ประเทศอิหร่าน

จากสำมะโนแห่งชาติ ค.ศ. 2006 หมู่บ้านนี้มีประชากร 2,178 คนใน 440 ครัวเรือน จากนั้นในสำมะโน ค.ศ. 2011 มีประชากรเพิ่มขึ้นเป็น 2,197 คนใน 547 ครัวเรือน และสำมะโนล่าสุดใน ค.ศ. 2016 มีประชากรถึง 2,288 คนใน 606 ครัวเรือน
# สงครามเลือดอสูร
สงครามเลือดอสูร  เป็นซีรีส์มังงะญี่ปุ่นที่เขียนและวาดภาพโดย ยูระ อุรุชิบาระ ได้รับการตีพิมพ์ในนิตยสารมังงะโชเน็นรายสัปดาห์ของอากิตะ (สำนักพิมพ์)ตั้งแต่เดือนมิถุนายน พ.ศ. 2563 มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนต์ ซีรีส์ทีวีอนิเมะดัดแปลงมีกำหนดออกอากาศในเดือนกรกฎาคม พ.ศ. 2568

 เรื่องย่อ 
จู่ ๆ ชิกิ อิจิโนเสะ ก็ได้รู้ว่าแท้จริงแล้วตัวเองคือยักษ์เพราะถูกโจมตีจาก "โมโมทาโร่" แบบไม่ทันตั้งตัวเมื่อได้เจอกับ "ยักษ์" ที่สถิตอยู่ในเลือดของตัวเอง

ตัวละคร

สื่อต่างๆ
มังงะ
เขียนและวาดภาพโดย ยูระ อุรุชิบาระ เริ่มต้นในนิตยสารมังงะโชเน็งรายสัปดาห์ของอากิตะ (สำนักพิมพ์) เมื่อวันที่ 11 มิถุนายน  พ.ศ. 2563  อากิตะ (สำนักพิมพ์) ได้รวบรวมบทต่าง ๆ ไว้ในเล่ม(ทังโกบง) แต่ละเล่ม เล่มแรกวางจำหน่ายเมื่อวันที่ 8 ตุลาคม พ.ศ. 2563 ณ วันที่ 8 พฤษภาคม พ.ศ. 2567มีการออกเล่มยี่สิบเล่มในเดือนมีนาคม พ.ศ. 2567 Yen Pressได้ประกาศว่าพวกเขาได้รับลิขสิทธิ์มังงะสำหรับการเผยแพร่ภาษาอังกฤษในอเมริกาเหนือ โดยเล่มแรกจะออกในเดือนกันยายนของปีเดียวกันซีรีส์นี้ยังได้รับอนุญาตในฝรั่งเศสโดยKana และในอิตาลีโดย Panini Comics

เล่ม

ละครเวที
ในเดือนธันวาคม พ.ศ. 2566 มีการประกาศว่าซีรีส์นี้จะได้รับการดัดแปลงเป็นละครเวที ซึ่งฉายที่โรงละครเทนโนซุกาแล็กซีในโตเกียวตั้งแต่วันที่ 17–24 กุมภาพันธ์ พ.ศ. 2567 และที่โรงละครเธียเตอร์ดรามาซิตี้ของโรงละครอุเมดะในโอซากะตั้งแต่วันที่ 29 กุมภาพันธ์ พ.ศ. 2566 ถึงวันที่ 3 มีนาคมของปีเดียวกัน

อนิเมะ
ในเดือนพฤษภาคม พ.ศ. 2567 มีการประกาศว่าซีรีส์นี้จะได้รับการดัดแปลงเป็นซีรีส์อนิเมะโทรทัศน์ โดยซีรีส์นี้จะผลิตโดย สตูดิโอฮิบาริ กำกับโดย Ato Nonaka โดยมี Hiroyuki Hashimoto ทำหน้าที่เป็นผู้ช่วยผู้กำกับ เขียนบทโดย Yukie Sugawara ออกแบบตัวละครโดย Ryoko Amisaki และ Kohta Yamamoto เป็นผู้แต่งเพลงประกอบที่โพนีแคนยอน มีกำหนดออกอากาศในเดือนกรกฎาคม พ.ศ. 2568 ทางนิปปงทีวี Remow ได้รับลิขสิทธิ์ซีรีส์นี้ด้วย

ตอบรับ
ภายในเดือนกุมภาพันธ์ พ.ศ. 2565 มังงะมียอดจำหน่ายมากกว่า 1.2 ล้านเล่ม มียอดจำหน่ายมากกว่า 1.85 ล้านเล่มภายในเดือนพฤศจิกายน 2565 มียอดจำหน่ายมากกว่า 2.2 ล้านเล่มภายในเดือนมีนาคม พ.ศ. 2566 มียอดจำหน่ายมากกว่า 2.6 ล้านเล่มภายในเดือนธันวาคม พ.ศ. 2566 และจำหน่ายมากกว่า 3 ล้านเล่มภายในเดือนพฤษภาคม พ.ศ. 2567

มังงะเรื่องนี้ได้รับการเสนอชื่อเข้าชิงรางวัลNext Manga Awards ประจำปี พ.ศ. 2564 ในประเภทสิ่งพิมพ์ มังงะเรื่องนี้อยู่ในอันดับที่ 7 ในรางวัลE-bookครั้งที่สองของ Rakuten Koboในหมวด "I Want to Deliver It to the World! Top Recommended Manga"ในปี พ.ศ. 2567
# จังหวัดชุมพรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดชุมพร พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดชุมพรทั้งจังหวัด
# มุกมังกร
มุกมังกรเป็นหนังสืออัตชีวประวัติที่เขียนโดยสิรินทร์ พัธโนทัย บุตรสาวของสังข์ พัธโนทัย คนสนิทของจอมพล ป.พิบูลสงคราม เล่าถึงประสบการณ์ของเธอที่เติบโตขึ้นมาในหมู่ผู้นำของจีน ในช่วงคริสต์ทศวรรษ 1950 และ 1960
หนังสือเล่มนี้บอกเล่าเรื่องราวว่าในปี พ.ศ. 2499 เมื่อความสัมพันธ์ กรุงเทพ - ปักกิ่งตึงเครียดในช่วงสงครามเย็นถึงจุดสูงสุด ประเทศไทยพยายามเอาตัวรอดจากการต่อสู้แย่งชิงอำนาจในเอเชียระหว่างจีนและสหรัฐอเมริกา รัฐบาลไทยชุดใหม่ต้องการเงินสนับสนุนจากอเมริกาอย่างมากสำหรับเศรษฐกิจที่ไม่มั่นคง แต่ก็ไม่สามารถเพิกเฉยต่อภัยคุกคามที่เกิดจากจีนซึ่งเพิ่งแสดงให้เห็นถึงความแข็งแกร่งในคาบสมุทรเกาหลี ในขณะที่รัฐบาลไทยให้การต้อนรับชาวอเมริกันอย่างเปิดเผยและประณามจีน นายกรัฐมนตรีของไทยก็แอบส่งบุตรสองคนของที่ปรึกษาหลักของเขาสังข์ พัธโนทัย ไปยังประเทศจีนเพื่อไปแสดงไมตรีจิต และให้นายกรัฐมนตรีโจว เอินไหล นำไปเลี้ยงดูที่นั่นซึ่งเป็นการฉายซ้ำการกระทำที่ใช้มนุษย์เป็นตัวประกันที่ปฏิบัติกันตลอดประวัติศาสตร์ในประเทศจีน

เด็ก ๆ อยู่ในความปกครองของนายกรัฐมนตรีโจวเอินไหล ขณะที่สิรินทร์อายุ 8 ปี และพี่ชายของเธออายุ 12 ปีหนังสือเล่มนี้เล่าถึงการที่เธอถูกจับผิดในการปฏิวัติทางวัฒนธรรมช่วงกลางคริสต์ทศวรรษ 1960 เมื่อถูกกล่าวหาว่าก่ออาชญากรรมโดยได้รับการเลี้ยงดูในครอบครัวชนชั้นกระฎุมพีชาวไทย และโดยโจวผู้ฝักไฝ่ลัทธินายทุน เธอถูกบังคับให้ประณามครอบครัวของเธอในที่สาธารณะ จากนั้น ในเหตุการณ์ที่พลิกผันอย่างไม่คาดคิด สิรินทร์กลายเป็นของพรรคคอมมิวนิสต์ด้วยการช่วยชีวิตเด็กสองคนในเหตุเพลิงไหม้ แต่เธอต้องประกาศว่าการกระทำของเธอได้รับแรงบันดาลใจจากคำสอนของประธานเหมา เจ๋อตง บันทึกความทรงจำของสิรินทร์ให้เรื่องราวอันทรงคุณค่าแก่ผู้ที่ร่วมในเหตุการณ์การปฏิวัติทางวัฒนธรรม

 การผลิตรายการโทรทัศน์ 
หนังสือเล่มนี้ได้รับการแปลเป็นหลายภาษา มีการจัดทำละครชุดทางโทรทัศน์ซึ่งผลิตร่วมกันระหว่างไทยและจีน โดยออกอากาศทางโทรทัศน์จีน และ ออกอากาศในประเทศไทยทาง สถานีโทรทัศน์ช่อง 7 โดย เจ เอส แอล โกลบอล มีเดียเมื่อปี พ.ศ. 2541 ในชื่อมุกมังกร
# สาธารณรัฐไซบีเรีย (ค.ศ. 1918)
สาธารณรัฐไซบีเรีย  เป็นชื่ออย่างไม่เป็นทางการขององค์การทางการเมืองที่อยู่ภายใต้การบริหารสูงสุดของรัฐบาลชั่วคราวไซบีเรียและสภาดูมาประจำภูมิภาคไซบีเรีย ดำรงอยู่ตั้งแต่เดือนมิถุนายนถึงเดือนพฤศจิกายน ค.ศ. 1918 ในระหว่างสงครามกลางเมืองรัสเซีย โดยมีอำนาจในพื้นที่ส่วนใหญ่ของอดีตจักรวรรดิรัสเซียจากเทือกเขายูรัลไปจนสุดมหาสมุทรแปซิฟิก ตลอดจนแถบทางรถไฟสายจีนตะวันออกและเมืองฮาร์บินในแมนจูเรีย

ประเด็นเกี่ยวกับความเป็นรัฐของสาธารณรัฐไซบีเรียเป็นข้อถกเถียงในหมู่นักวิชาการ โดยนักประวัติศาสตร์ อะเลคเซย์ วลาดีมีโรวิช ซุชโค ได้กล่าวว่าความเป็นรัฐไซบีเรียนั้นก่อตัวขึ้นในช่วงสงครามกลางเมือง ส่วนโอเลก กอร์เดเยฟ พูดถึงไซบีเรียในช่วงสงครามกลางเมืองว่าเป็นอาณาเขตที่มิได้มีสถานะความเป็นรัฐโดยสมบูรณ์ แต่หากเป็นการบริหารขององค์การเสมือนรัฐชั่วคราว ซึ่งองค์การเสมือนรัฐชั่วคราวเหล่านี้ ก็คือองค์การทางการเมืองในไซบีเรียที่มีสถานะคล้ายคลึงรัฐในช่วงสงครามกลางเมือง (ค.ศ. 1918–1920) และอยู่ในการปกครองโดยรัฐบาลต่อต้านบอลเชวิค ซึ่งความเป็นรัฐของไซบีเรียยังได้รับการยอมรับจากนักวิชาการคนอื่น ๆ
# จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดนราธิวาส พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คนผลการเลือกตั้ง เว็บไซต์กรมการปกครอง

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองนราธิวาส, อำเภอยี่งอ, อำเภอบาเจาะ, อำเภอรือเสาะ, อำเภอศรีสาคร และอำเภอตากใบ

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอสุไหงปาดี, อำเภอสุไหงโก-ลก, อำเภอแว้ง, อำเภอสุคิริน, อำเภอจะแนะ , อำเภอระแงะ และกิ่งอำเภอเจาะไอร้อง
# จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดสุราษฎร์ธานี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน มีจำนวนที่นั่งเพิ่มเติมจากการเลือกตั้งครั้งก่อนเมื่อปี พ.ศ. 2538 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนผลการเลือกตั้ง เว็บไซต์กรมการปกครอง

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วยอำเภอเมืองสุราษฎร์ธานี, อำเภอบ้านนาสาร, อำเภอกาญจนดิษฐ์, อำเภอดอนสัก, อำเภอเกาะสมุย, อำเภอเกาะพะงัน และอำเภอบ้านนาเดิม

 เขตเลือกตั้งที่ 2 
เขตการเลือกตั้งที่ 2 ประกอบด้วยอำเภอพุนพิน, อำเภอเคียนซา, อำเภอคีรีรัฐนิคม, อำเภอไชยา, อำเภอพนม, อำเภอท่าฉาง, อำเภอท่าชนะ, อำเภอเวียงสระ, อำเภอพระแสง, อำเภอบ้านตาขุน, อำเภอชัยบุรี และกิ่งอำเภอวิภาวดี
# สถานที่ทำงานที่ไม่เคยขาดรอยยิ้ม
) เป็นซีรีส์มังงะญี่ปุ่นที่เขียนและวาดภาพโดย คุซึชิโระ ตอนแรกตีพิมพ์ในรูปแบบวันช็อตตีพิมพ์ต่อเนื่องในนิตยสารมังงะโจเซของสำนักพิมพ์โคดันชะในนิตยสาร Kiss ในเดือนกุมภาพันธ์ พ.ศ. 2562 ต่อมาเริ่มตีพิมพ์เป็นซีรีส์บนเว็บไซต์มังงะ Comic Days อนิเมะดัดแปลงโดยสตูดิโอ Voil มีกำหนดออกอากาศในเดือนตุลาคม พ.ศ. 2568

ตัวละคร

สื่อต่างๆ
มังงะ
เขียนและวาดภาพโดย คุซึชิโระ ได้รับการตีพิมพ์ครั้งแรกในรูปแบบวันช็อตในนิตยสารมังงะโจเซ ในนิตยสาร Kiss ของสำนักพิมพ์โคดันชะเมื่อวันที่ 25 กุมภาพันธ์ พ.ศ. 2562  ต่อมาได้เริ่มตีพิมพ์บนเว็บไซต์มังงะ Comic Days ของสำนักพิมพ์โคดันชะ เมื่อวันที่ 18 พฤษภาคมปีเดียวกัน มีการรวบรวมบทต่างๆ ออกเป็น 9 เล่มใน Tankōbon ณ เดือนมกราคม พ.ศ. 2568 สำนักพิมพ์เดกซ์เพรสได้ประกาศเป็นผู้ถือลิขสิทธิ์ในวันที่ 14 มีนาคม พ.ศ. 2568

อนิเมะ
ซีรีส์โทรทัศน์อนิเมะดัดแปลง ได้รับการประกาศเมื่อวันที่ 18 มกราคม พ.ศ. 2567 ผลิตโดยสตูดิโอ Voil กำกับซีรีส์อนิเมะโดยคาโอรุ ซูซูกิ โดยมีมิโอะ อิโนอูเอะ รับหน้าที่เขียนบท ออกแบบตัวละครโดย คานะ มิยาอิ  และเพลงประกอบโดยเค ฮาเนโอกะ และฮิโรโนริ โดอิ  โดยมีกำหนดออกอากาศในเดือนตุลาคม พ.ศ. 2568

ดูเพิ่ม
รักแก่นเซี้ยวของเหมียวกับโฮ่ง มังงะอีกเรื่องหนึ่งของผู้เขียนคนเดียวกัน
คิมิโนะ ทาเมนาระ ชิเนรุ มังงะอีกเรื่องหนึ่งของผู้เขียนคนเดียวกัน
เมื่อรักของฉันและเธอเริ่มผลิบาน มังงะอีกเรื่องหนึ่งของผู้เขียนคนเดียวกัน
จันทร์เร้นในคืนฝนพรำ มังงะอีกเรื่องหนึ่งของผู้เขียนคนเดียวกัน
# เหวิน ซู่ฉิน
เหวิน ซู่ฉิน (12 กุมภาพันธ์ พ.ศ. 2410 – 5 ตุลาคม พ.ศ. 2462; ชื่อลำลอง ชีเม่ย์ หรือ ฉีเหม่ย์) เป็นมารดาของเหมา เจ๋อตง

 ประวัติ 
เหวิน ซู่ฉิน เกิดเมื่อวันที่ 12 กุมภาพันธ์ พ.ศ. 2410 (ถงจื้อปีที่ 6) ที่หมู่บ้านถังเจียถัว ในตำบลไท่ผิงอ้าว อำเภอเซียงเซียง จังหวัดเซียงถาน มณฑลหูหนาน (ปัจจุบันคือหมู่บ้านต้าผิง ตำบลต้าผิง) บิดาของเธอชื่อ เหวิน จืออี๋ เป็นช่างทำรองเท้าที่ยากจนและติดสุรา มารดาของเธอชื่อ เหวิน เฮ่อชื่อ เป็นภรรยาน้อยคนที่ 14 ของจืออี๋ เธอมีพี่ชาย 2 คนและน้องสาว 2 คน เธอเข้าเรียนที่วัดพุทธในท้องถิ่นจนถึงอายุ 10 ปี 

บิดามักจะทำร้ายมารดาของเธอ ดังนั้นนางจึงหนีไปที่อำเภอเฉาชาน ที่นั่น นางก็แต่งงานใหม่กับเจ้าของที่ดินวัย 60 ปี ซึ่งถือเป็นเรื่องแปลกประหลาดในจีนแผ่นดินใหญ่ในเวลานั้น ซู่ฉินเข้าเรียนที่โรงเรียนแบ๊บติสต์ที่นั่นและสอบได้เป็นอันดับต้น ๆ เมื่ออายุได้ 13 ปี พ่อเลี้ยงก็จัดการแต่งงานให้เธอกับเหมา อี๋ชาง วัย 10 ปี ซึ่งสืบเชื้อสายมาจากชาวนาเป็นเวลายาวนาน เมื่ออายุ 26 ปี ซู่ฉินก็ได้ให้กำเนิดเหมา เจ๋อตง

หลังจากเหมา เจ๋อตง เกิด เธอและสามีก็ได้รับไก่ตัวผู้เป็นของขวัญตามธรรมเนียมท้องถิ่น เหวินรู้สึกเป็นห่วงสุขภาพของเหมา เนื่องจากเธอเคยมีลูกชายสองคนที่เสียชีวิตตั้งแต่ยังเป็นทารก เธอจึงพาเขาไปพบพระสงฆ์รูปหนึ่งที่อาศัยอยู่บนภูเขา และขอให้พระสงฆ์รูปนั้นช่วยดูแล แต่พระสงฆ์รูปนั้นปฏิเสธ เพราะเชื่อว่าเหมามีสุขภาพแข็งแรงดี จากนั้นเธอได้เดินทางไปยังบ้านของบิดาของเธอในเขตใกล้เคียง ระหว่างทางได้แวะที่วัดแห่งหนึ่งซึ่งอุทิศให้กับพระโพธิสัตว์กวนอิม โดยนางได้อธิษฐานขอให้องค์พระโพธิสัตว์นี้มาเป็นแม่บุญธรรมของเจ๋อตง

เธอเสียชีวิตด้วยโรคมะเร็งต่อมน้ำเหลืองเมื่อวันที่ 5 ตุลาคม พ.ศ. 2462
# ภารหุต
ภารหุต  เป็นหมู่บ้านในอำเภอสัตนา รัฐมัธยประเทศ ประเทศอินเดีย เป็นที่รู้จักจากพระธาตุที่มีชื่อเสียงจากสถูปพุทธ สิ่งที่ทำให้แผ่นรูปภารหุตมีเอกลักษณ์เฉพาะคือแต่ละแผ่นมีป้ายกำกับบรรยายสิ่งที่อยู่ในแผ่นภาพด้วยอักษรพราหมีชัดเจน ผู้บริจาครายใหญ่สำหรับภารหุตสถูปคือพระเจ้า Dhanabhuti

ประติมากรรมภารหุตเป็นตัวแทนของตัวอย่างแรกสุดบางส่วนของศิลปะอินเดียและพุทธ ซึ่งสร้างขึ้นหลังศิลปะอนุสาวรีย์ของพระเจ้าอโศก  และสร้างขึ้นหลังภาพนูนต่ำบนรั้วสถูปสาญจีหมายเลข 2 สมัยศุงคะตอนต้นเพียงเล็กน้อย (เริ่มสร้างประมาณ 115 ปีก่อน ค.ศ.) นักเขียนล่าสุดระบุอายุรั้วภารหุตไว้ที่ประมาณ 125–100 ปีก่อน ค.ศ. และสร้างขึ้นหลังสถูปสาญจีหมายเลข 2 เมื่อเทียบกับภารหุตที่มีประติมานวิทยาที่มีการพัฒนามากกว่าDidactic Narration: Jataka Iconography in Dunhuang with a Catalogue of Jataka Representations in China, Alexander Peter Bell, LIT Verlag Münster, 2000 p.18 ประตูโตรณะสร้างขึ้นหลังรั้วไม่นาน และมีอายุถึง 100–75 ปีก่อน ค.ศ. Ajit Kumar นักประวัติศาสตร์ ระบุอายุหลังให้กับภารหุต คือ คริสต์ศตวรรษที่ 1 โดยอิงจากศิลปะของสถูปกับศิลปะมถุรา โดยเฉพาะประติมากรรมที่ระบุด้วยพระนามของ Sodasa ซากภารหุตหลายส่วนปัจจุบันตั้งอยู่ในพิพิธภัณฑ์อินเดียที่โกลกาตา ในขณะที่ส่วนอื่นอยู่ในพิพิธภัณฑ์ทั่วอินเดียและต่างประเทศ มีน้อยมากที่อยู่ในบริเวณเดิมในปัจจุบัน

ศาสนาพุทธยังคงดำรงอยู่ในภารหุตจนถึงคริสต์ศตวรรษที่ 12 วัดพุทธขนาดเล็กได้รับการขยายประมาณ ค.ศ. 1100 และมีการประดิษฐานพระพุทธรูปองค์ใหม่Report Of A Tour In The Central Provinces Vol-ix, Alexander Cunningham, 1879 p.2–4  มีจารึกภาษาสันกฤตในยุคเดียวกันพบในพื้นที่นี้ แต่ดูเหมือนกันจารึกนั้นสูญหาย จารึกนั้นแตกต่างจากจารึก Lal Pahad ใน ค.ศ. 1158 ที่ระบุถึงกษัตริย์ Kalachiri  Report Of A Tour In The Central Provinces In 1873–74 And 1874–75 Volume Ix, Cunningham, Alexander, 1879, p. 38 

การประเมินใหม่บางส่วนเมื่อเร็ว ๆ นี้มีแนวโน้มที่จะแยกภารหุตออกจากสมัยศุงคะ และจัดให้สถูปนี้อยู่ในช่วงคริสต์ศตวรรษที่ 1 โดยอิงจากความคล้ายคลึงทางศิลปะกับศิลปะมถุราและตั้งคำถามถึงความเก่าแก่ของจารึกภารหุต (โดยเฉพาะในส่วนจารึก Dhanabhuti) ตามที่เสนอแนะในอักขรวิทยาดั้งเดิม

สถูปภารหุต

ภาพ

ดูเพิ่ม
 สถูปสาญจี
 Deorkothar
# จอมเวทมนุษย์ในกองทัพจอมมาร
เป็นไลต์โนเวลญี่ปุ่นที่เขียนโดยริวสุเกะ ฮาตะ และวาดภาพโดย Kuma เริ่มเผยแพร่ทางออนไลน์ในเดือนกุมภาพันธ์ พ.ศ. 2559 บนเว็บไซต์เขียนนวนิยายที่ผู้ใช้สร้างขึ้น โชเซ็ตสึกะ นิ นาโร ต่อมาถูกนำมาตีพิมพ์โดยฟุตาบาชะซึ่งตีพิมพ์จำนวน 5 เล่มตั้งแต่เดือนกันยายน พ.ศ. 2559 ถึงเมษายน พ.ศ. 2561 ภายใต้สำนักพิมพ์มอนสเตอร์ บุงโกะ มังงะที่ดัดแปลงพร้อมงานศิลปะโดยอานาจิโระ ได้รับการตีพิมพ์ออนไลน์ผ่านทางเว็บไซต์เกาเกา มอนสเตอร์ของฟุตาบาชะ ตั้งแต่เดือนกรกฎาคม พ.ศ. 2562 และรวบรวมตีพิมพ์เป็นเล่ม (ทังโกบง) เป็นจำนวน 10 เล่ม ซีรีส์อนิเมะโทรทัศน์ที่ดัดแปลงโดยสตูดิโอเอ-แคท ออกอากาศในเดือนกรกฎาคม พ.ศ. 2567

 ตัวละคร 

 สื่อ 
 ไลต์โนเวล 
เขียนโดยเรียวสุเกะ ฮาตะ จอมเวทมนุษย์ในกองทัพจอมมาร เริ่มเผยแพร่แบบออนไลน์บนเว็บไซต์นวนิยายที่ผู้ใช้สร้างขึ้นโชเซ็ตสึกะ นิ นาโร เมื่อวันที่ 22 กุมภาพันธ์ พ.ศ. 2559 ต่อมาถูกนำมาตีพิมพ์โดยฟุตาบาชะซึ่งตีพิมพ์เป็นจำนวน 5 เล่มพร้อมภาพประกอบโดย Kuma ตั้งแต่วันที่ 30 กันยายน พ.ศ. 2559 ถึง 27 เมษายน พ.ศ. 2561 ภายใต้สำนักพิมพ์มอนสเตอร์ บุงโกะ

 มังงะ 
มังงะที่ดัดแปลงโดยอานาจิโระ เริ่มตีพิมพ์บนเว็บไซต์มังงะเกาเกา มอนสเตอร์ของฟุตาบาชะ เมื่อวันที่ 12 กรกฎาคม พ.ศ. 2562 มังงะตอนต่าง ๆ ได้รับการรวบรวมตีพิมพ์เป็นเล่ม(ทังโกบง) จำนวน 10 เล่ม ณ เดือนมกราคม พ.ศ. 2567

 อนิเมะ 
ได้ประกาศดัดแปลงเป็นอนิเมะซีรีส์ทางโทรทัศน์เมื่อวันที่ 19 มกราคม พ.ศ. 2567 ซีรีส์นี้ผลิตโดยสตูดิโอเอ-แคทและกำกับโดยโนริฮิโกะ นากาฮามะ โดยมีโทโกะ มาชิดะเป็นผู้เขียนบทซีรีส์ มาซามิ ซูเอโอกะเป็นผู้ออกแบบตัวละคร และโคตะ ยามาโมโตะเป็นแต่งเพลง มีกำหนดออกอากาศในวันที่ 3 กรกฎาคม พ.ศ. 2567 ทางช่องโตเกียวเอ็มเอ็กซ์และบีเอส อาซาฮี เพลงเปิดคือ "Ctrl C" ร้องโดยโคตะ ยามาโมโตะ ร้องร่วมกับชุน อิเคไก ในขณะที่เพลงปิดคือ "I Still" ร้องโดยโคตะ ยามาโมโตะนำเสนอมายะ อาเคจิ เมเดียลิงก์ได้รับลิขสิทธิ์ซีรีส์นี้ในเอเชียตะวันออกเฉียงใต้และโอเชียเนีย (ยกเว้นออสเตรเลียและนิวซีแลนด์) สำหรับการสตรีมบนช่องยูทูบ Ani-One Asia

 รายชื่อตอน 

 หมายเหตุ
# เรือดำน้ำเยอรมัน อู-35 (ค.ศ. 1936)
เรือดำน้ำเยอรมัน อู-35  เป็นเรืออูแบบ 7 เอ ของครีคส์มารีเนอ ใช้โดยนาซีเยอรมนีในช่วงสงครามโลกครั้งที่สอง ในช่วงแรกอยู่ภายใต้การบังคับบัญชาของ คลอส เอแวร์ท

ประวัติการปฏิบัติการ
 วันที่  ชื่อเรือ  สัญชาติ  ตัน (GRT) สถานะ18 กันยายน 1939อาร์ลิตา326จม18 กันยายน 1939ลอร์ดมินโต295จม21 กันยายน 1939เทควูด6,014เสียหาย1 ตุลาคม 1939ซูซอน2,239จม3 ตุลาคม 1939ไดอามันติส4,990จม

ดูเพิ่ม
 เรือดำน้ำเยอรมัน อู-81 (ค.ศ. 1941)
 เรือดำน้ำเยอรมัน อู-47 (ค.ศ. 1938)
 เรือดำน้ำเยอรมัน อู-48 (ค.ศ. 1939)